Trobada amb representants del China...
El passat dia 18 d’octubre de 2019, l’IdRA va rebre la visita d’una delegació del China Department of Water Conservation and Comprehensive Utilization of Water Resources, formada per membres del govern i representants d’institucions de recerca i empreses d’aquest país. La delegació, liderada pel Dr. Niu Bo, Deputy Director General del Dept. of Resource Conservation and Environmental Protection de la National Development and Reform Comission de la República Popular Xina, va contactar amb el nostre Institut en el marc d’una visita a Europa per avaluar solucions als escenaris que afronta la Xina en matèria de tractament d’aigua.
La trobada va estar presidida pel Dr. Albert Cirera Hernández, vicerector d’Emprenedoria, Transferència i Innovació de la UB, i per la Dra. Mercè Segarra Rubi, vicedegana de Recerca i Transferència de la Facultat de Química, i conduïda pel Dr. José Francisco García Martínez, director de l’Institut de Recerca de l’Aigua (IdRA). Per part de l’IdRA van participar representants dels següents grups de Recerca: Dra. Carme Sans (Enginyeria de Processos d’Oxidació Avançada - EPOA), Dr. Sina Gholami (Processos de Separació Industrial - PSI), Dr. Àlex Tarancón (Qualitat en la Determinació i Avaluació de Contaminants Prioritaris - QÜESTRAM), Dra. Sara Herrero (MAIMA-Isòtops Estables, Mineralogia i Geoquímica), Dr. Josep Ma. Carmona (Geologia Econòmica, Ambiental i Hidrologia) i per part de la Fundació Bosch i Gimpera va assistir la Sra. Lurdes Jordi, cap d’Innovació i Transferència de Coneixement.
Durant la trobada es va discutir sobre els reptes i solucions en matèria d’abastament i tractament d’aigua. La Xina té un dèficit important de recursos hídrics, especialment en algunes regions occidentals amb zones més àrides. Per abastir la població s’estan explorant solucions en tecnologies de dessalinització, respecte a les que els investigadors de l’IdRA van exposar la seva expertesa per a la resolució de qüestions relacionades amb el tractament d’aigua i el control de la qualitat de l’aigua tractada.
El tancament de la trobada va comptar amb la presentació de dues obres inèdites i del llibre Navigatio Vitae, del Dr. Domènec Corbella Llobet, catedràtic emèrit de la Facultat de Belles Arts i investigador de l'IdRA, que ha realitzat exposicions de la seva obra a Xina i que té una gran vinculació de recerca amb aquest país asiàtic.
Actualitzat: 30 Octubre 2019